Talalit n wungal s teqbaylit d ttbut ɣef umhaz n tsekla taqbaylit, imi akal n unaqel ɣer tira i d-bdan yimsuda imezwura yewweḍ ɣer lḥedd-is s tlalit n wungalen-a. Ungal amezwaru s teqbaylit d Asfel n Racid Ɛellic, d acu talalit n tewsit-a, akken i t-id-nebder tazwara, tettuɣal ɣer Belɛid At Ɛli deg yiseggasen n 1940, s uḍris-ines Lwali n udrar imi aḍris-a yesɛa tulmisin n wungal; teɣzin uḍris,iwudam...